Die waarheid oor Lasarus en die ryk man (Deel 1) | "Is en Wat Was en Wat Kom" – die onbekende karakter van Jesus Christus en Sy Woord
← Die dood het geen ewige plek in God se skepping nie!
Die waarheid oor Lasarus en die ryk man (Deel 2) →
Dawid bekragtig hierdie beginsel omdat hy ook kon sien dat ons aardse liggaame self ‘sonde’ en ‘ongeregtigheid’ is waarin ons almal ‘ontvang’ word. Elke mens, ook die eerste mens Adam, is ‘in sonde…ontvang’ omdat ons, soos Paulus dit noem, ‘n ‘liggaam van hierdie dood’ gegee is:
‘In sonde’ en ‘in ongeregtigheid’ is dus net ander maniere om te sê dat ons IN ‘n AARDSE LIGGAAM geplaas word deur God en daarom oortree ons van nature enige gebod wat God maak. Adam (en Eva) se aardse liggaam het aan hulle geen weerstand gebied teen die versoekings nie. Die dag toe Adam en Eva eet van die verbode boom se vrug het hulle verseker geweet dat hulle sterwende wesens is. Hulle was van (verganklike en tydelike) stof gemaak en nie van (onverganklike of onsterflike) gees nie:
Adam en Eva is nog steeds dood vandag en nie in ‘n ewige hel omdat hulle God se gebod oortree het nie. Volgens die valse leerstelling van die afvallige Christendom en verdien hulle die “ewige helse vuur” omdat hulle in hul sondige toestand gesterwe het. Die afvallige Christendom belowe mense aan wat met hulle leerstellings saamstem ‘n hemel met goue strate en groot wonings as hulle sou te sterwe kom. Hulle preek ook dat diegene wat nie met hulle geloof en leerstellings saamstem nie, sal onmiddelik na hul dood na ‘n ewige hel gaan waar hulle vir ewig en altyd sal gepynig word in onuitblusbare letterlike vuur. Maar dit is egter nie wat die Skrifte verklaar nie:
1Ti 2:3-6 Want dit is goed en aangenaam voor God, ons Verlosser, wat wil hê dat ALLE mense gered word en tot kennis van die waarheid kom. Want daar is een God en een Middelaar tussen God en die mense, die mens Christus Jesus, wat Homself gegee het as ‘n losprys vir ALMAL, as die getuienis op die REGTE TYD.
Een van die gedeeltes in die Skrifte wat misbruik word om die leerstelling van ‘n sogenaamde “ewige helse vuur” te staaf is die gelykenis van Lasarus en die ryk man. Maar die gelykenis het glad geensins betrekking op dit wat die afvalliges wil hê dit moet sê nie. Inteendeel dit is juis hierdie gelykenis waarmee hulle hulself met hul eie monde oordeel:
Luk 19:22 Toe sê hy vir hom: Uit jou mond sal ek jou oordeel, slegte dienskneg! Jy het geweet dat ek ‘n strawwe man is wat wegneem wat ek nie uitgesit het nie, en maai wat ek nie gesaai het nie.
Die valse toepassing van die gelykenis van Lasars en die ryk man om ‘n “ewige hel” as die loon vir sonde te verdraai, is een van die skokkendste mistastings deur hierdie afvalliges. Hier is die gelykenis volledig:
Hierdie is een van ‘n reeks van vyf gelykenisse wat Jesus aan die Fariseers (onder andere) vertel het omdat mense, en veral die Fariseers, baie hoog van hulself gedink het en nie omgegee het vir die “verlorenes” en “vervloektes” – die uitgeworpenes soos die sondaars en tollenaars:
Luk 15:1-2 En al die tollenaars en sondaars het die gewoonte gehad om na Hom te kom en na Hom te luister. En die Fariseërs en die skrifgeleerdes het baie gemurmureer en gesê: Hierdie man ontvang sondaars en eet saam met hulle.
Joh 7:47-49 En die Fariseërs antwoord hulle: Julle is tog nie ook mislei nie? Het iemand uit die owerstes in Hom geglo, of uit die Fariseërs? Maar hierdie skare wat die wet nie ken nie, is vervloek!
Die tema in hierdie vyf gelykenisse hanteer ook die ongoddelike liefde vir aardse dinge soos die opbou van rykdom, die soeke na menslike aansien en die welluste van die vlees. Jesus het hierdie gelykenis van Lasarus en die ryk man vertel aan die Fariseers en ‘die menigtes’ vir hierdie belangrike doel:
Luk 16:14 En die Fariseërs, wat geldgierig was, het ook al hierdie dinge gehoor en Hom beskimp.
Daar is die doel van hierdie gelykenis! GELDGIERIGHEID – iets wat die afvallige Christendom hulself skaamteloos en openlik aan skuldig maak. Gelykenisse is dus figuurlike verhale wat verborge geestelike beginsels en waarheid bevat. Alle gelykenisse, van begin tot einde, is dus figuurlik en dit sluit ook in die karakters of name wat in die verhaal genoem word. Name van mense wat in ‘n gelykenis genoem word het opsigself ook dieper betekenis. Jesus het altyd in gelykenisse gepraat vir ‘n goeie rede (veral met die skares en die godsdienstige groepe van Sy dag):
Gelykenisse was gebruik om die natuurlike mens se oë te verblind vir geestelike dinge sodat hulle nie die verborgenhede van die koninkryk van God kon verstaan nie. Hierdie verhaal van Lasarus en die ryk man is ‘n gelykenis wat tot vandag die ‘groot menigte’ in die afvallige Christendom verblind omdat dit die verborgenhede van die koninkryk bevat wat min mense kan sien waar die koninkryk van God is nie:
Die natuurlike mens kyk altyd na ander mense rondom hom en KAN NIE die verborge dinge van sy eie hart sien nie! Hy vergelyk homself altyd met ander en is of jaloers vir die wat OëNSKYNLIK “beter” as hy is, maar verlekker homself om op ander neer te kyk wat in ‘n OëNSKYNLIKE “slegter” posisie as hy is. Huigelary en selfregverdiging (om byvoorbeeld voor te gee dat jy omgee vir ander) is van die sieklikste toestande van die natuurlike mens se hart:
Dit vorm die kern van die hart van hulle wat ander wil sien “brand” in ‘n “ewige helse vuur”. Die afvalliges word totaal verblind deur hul eie verdraaings, soos God dit ook wil hê want dit is God self wat elke gees uitstuur, ook die leuengees:
1Kon 22:19-23 Verder sê hy: Daarom, hoor die woord van die HERE: Ek het die HERE sien sit op sy troon terwyl al die hemelse leërskare by Hom staan, aan sy regter— en aan sy linkerhand. En die HERE het gesê: Wie sal Agab oorhaal, dat hy kan optrek en val by Ramot in Gílead? En die een het so gesê, en die ander weer so. Toe kom die gees vorentoe en gaan voor die aangesig van die HERE staan en sê: Ek sal hom oorhaal. En die HERE vra hom: Waarmee? En hy sê: Ek sal uitgaan en ‘n leuengees word in die mond van al sy profete. En Hy sê: Jy sal oorhaal, ja, jy sal ook oorwin; gaan uit en doen so. En nou, kyk, die HERE het ‘n leuengees in die mond van al hierdie profete van u gegee, en die HERE het onheil oor u gespreek.
In deel 2 sal ons in meer diepte kyk na die persoon wat EERSTE genoem word in hierdie gelykenis, naamlik die ryk man.
This entry was posted in Lees eers hier and tagged Bak, bybel, die bybel, genesis 1, jesus christus, siel, stof, Stories En Halwe Waarhede, tipes, tupos, vuur, waarheid, woord van god. Bookmark the permalink.
6 Responses to Die waarheid oor Lasarus en die ryk man (Deel 1)
Februarie 8, 2013 om 1:59 nm
Ok….. En as jy nou alles moet opsom, wat wil jy eintlik sê ?
Februarie 8, 2013 om 2:08 nm
1Ti 4:9-11 Dit is ‘n betroubare woord en werd om ten volle aangeneem te word; want hiervoor arbei ons ook en word ons gesmaad, omdat ons gehoop het op die lewende God wat ‘n behouder (die Redder) is van ALLE mense, insonderheid van die gelowiges. Beveel en leer hierdie dinge.
Hi “CJ”. Lekker om weer van jou te hoor. Ek wag nog op jou antwoord wat jy belowe het in jou vorige skrywe.
Julie 30, 2014 om 8:29 vm
DIE BYBEL PRAAT VAN DIE HEL AS DIE PLEK HIER ONDER.. DIE WOORD SE OOK DAT AS JOU NAAM NIE IN DIE BOEK VAN DIE LEWE GESKRYF IS NIE, WORD JY IN DIE POEL VAN VUUR GEWERP. EK KAN NIE GLO DAT MENSE DINK DAT GOD NIE DIE ONGELOWIGES IN DIE HEL SAL SIT NIE. JY VERKONDIG DIE EVANGELIE WAARVAN DIE BYBEL WAARSKU OOR DIE VALS PROFETE WAT ONWAARHEDE VERKONDIG. JY WIL ENIGE TEKS LEES EN SOMMER NET BEWERINGE MAAK WAT ONWAAR IS. jY MOET NA DIE KONTEKS EN VERBAND VAN ENIGE VERS KYK.LEES DIE VOORAFGAANDE DEEL VAN DIE TEKS EN OOK DIE RES NA DIE TEKS OM DIE KONTEKS TE VERSTAAN.
Julie 30, 2014 om 2:33 nm
Dankie dat jy op die blog kom kuier en dat jy van die artikels hier lees, alhoewel jy klaarblyklik nie saamstem met wat hier gesê word nie. Alles in die haak want ek was ook vir jare oortuig van die dinge wat jy hier sê. Maar laat my asseblief toe om ‘n paar dinge aan jou uit te wys.
Ek sal net die een keer reageer op jou skrywe en dan, as jy nie saamstem nie, sal ek jou ignorer soos die Skrifte ook sê:
Ek sien jy skryf in hoofletters asof jy op my skree C________. Jy sal saamstem dat dit nie christelik is om te skree op ander mense nie. Die Bybel leer ons nie so nie:
Efes 4:31-32 Alle bitterheid en woede en toorn en geskreeu en lastering moet van julle verwyder word, saam met alle boosheid. 32 Maar wees vriendelik en vol ontferming teenoor mekaar; vergeef mekaar soos God ook in Christus julle vergewe.
Kom ons begin by jou eerste punt. Jy sê:
“DIE BYBEL PRAAT VAN DIE HEL AS DIE PLEK HIER ONDER.”
Waar staan dit in die Bybel, C_________? As jy my nie kan wys nie, dan verdraai jy die Skrifte om by jou eie siening te pas. Dit is baie gevaarlik om so met God se Woord om te gaan. Jesus sê self dat ‘n mens moet nie byvoeg of wegneem uit die Skrifte nie:
Ek hoop jy besef hoe ernstig jou woorde aan my is, C________. Dan sê jy die volgende:
“DIE WOORD SE OOK DAT AS JOU NAAM NIE IN DIE BOEK VAN DIE LEWE GESKRYF IS NIE, WORD JY IN DIE POEL VAN VUUR GEWERP. EK KAN NIE GLO DAT MENSE DINK DAT GOD NIE DIE ONGELOWIGES IN DIE HEL SAL SIT NIE.”
Jy weet seker dat die oorspronklike Skrifte nie in Afrikaans geskryf was nie, maar in Hebreeus (die Ou Testament) en Grieks (Nuwe Testament) soos God dit bepaal het. Die woord “hel” kom 10 keer voor in die hele 1933 Afrikaanse Vertaling van die Bybel en dit slegs in die Nuwe Testament. Ek sit sommer die oorspronklike Griekse woord in hakies om te wys watter Griekse woord die gees van God gebruik om uit te beeld wat God wil sê. Hier is dit:
Mat 5:29 As jou regteroog jou dan laat struikel, ruk dit uit en gooi dit weg van jou af; want dit is vir jou beter dat een van jou lede vergaan en nie jou hele liggaam in die hel [“geenna”] gewerp word nie.
Mat 5:30 En as jou regterhand jou laat struikel, kap dit af en gooi dit weg van jou af; want dit is vir jou beter dat een van jou lede vergaan en nie jou hele liggaam in die hel [“geenna”] gewerp word nie.
Mat 10:28 En moenie vrees vir die wat die liggaam doodmaak, maar die siel nie kan doodmaak nie; maar vrees Hom liewer wat die siel sowel as die liggaam kan verderwe in die hel [“geenna”].
Mat 23:15 Wee julle, skrifgeleerdes en Fariseërs, geveinsdes, want julle trek rond oor see en land om een bekeerling te maak; en as hy dit geword het, maak julle hom ‘n kind van die hel [“geenna”], twee maal erger as julle self.
Mat 23:33 Slange, addergeslag, hoe sal julle die oordeel van die hel [“geenna”] ontvlug?
Mar 9:43 En as jou hand jou laat struikel, kap dit af. Dit is beter vir jou om vermink die lewe in te gaan, as om twee hande te hê en in die hel [“geenna”] te gaan in die onuitbluslike vuur,
Mar 9:45 En as jou voet jou laat struikel, kap dit af. Dit is beter vir jou om kreupel die lewe in te gaan, as om twee voete te hê en in die hel [“geenna”] gewerp te word in die onuitbluslike vuur,
Luk 12:5 maar Ek sal julle wys wie julle moet vrees: vrees Hom wat, nadat Hy doodgemaak het, by magte is om in die hel [“geenna”] te werp; ja, Ek sê vir julle, vrees Hom!
Jak 3:6 Die tong is ook ‘n vuur, die wêreld van ongeregtigheid. Net so ‘n plek neem die tong onder ons lede in; dit besmet die hele liggaam en steek die hele lewensloop aan die brand en word uit die hel [“geenna”] aangesteek.
2Pe 2:4 Want as God die engele wat gesondig het, nie gespaar het nie, maar hulle in die hel [“tartaroō”] gewerp en aan kettings van duisternis oorgegee het, om vir die oordeel in bewaring gehou te word;
Nege van die tien keer hier het die gees van God die woord “geenna” gebruik om te verduidelik wat God wil sê. Wat was hierdie “geenna”? Dit was ‘n vallei of ‘n dal wat vernoem was na die seun van ‘n man met die naam van Hinnom (waarvandaan die woord ge-hinnom of dan die Griekse woord “geenna” kom). Hierdie vallei is waar mense hul kinders opgeoffer het aan ‘n valse god, naamlik Molog, wat duidelik deur die Here verbied was:
Jer 32:35 en hulle het die hoogtes van Baäl gebou wat in die dal van die seun van Hinnom is, om hulle seuns en hulle dogters vir Molog deur die vuur te laat gaan—iets wat Ek hulle nie beveel het nie en wat in my hart nie opgekom het nie, dat hulle hierdie gruwel sou bedrywe om Juda te laat sondig.
Dit is egter na die vuur as ‘n geestelike tipe wat verwys word in die nege verse wat ek hierbo aangehaal het. Een van vuur se kwaliteite is dat dit verteer alles wat nie bestand is daarteen nie. God het ook ‘n vuur wat alle vlees en ongoddelikheid gaan verwoes soos jy ook hier tereg noem. Hier is die vuur van God – nie uit my eie denke nie, maar uit die Woord van God:
‘n Fisiese vuur kan nie ‘n geestelike werk doen nie, daarom gebruik God Sy geestelike vuur om alle vleeslikheid in ons harte te verbrand. Satan en alle booshede in ons is geestelike dinge, en ‘n fisiese vuur kan niks aan die bose geeste en alle ongoddelikhede in ons doen nie. Maar wie makeer die geestelike vuur C______? Is daar iemand wat jy ken wat nie gesondig het nie?
Almal sluit sekerlik almal in! Die Skrifte sê dat almal sal God se vuur ervaar want dit is al vuur wat ons sonde kan uitwys en ons harte verander:
Ek het die nie geskryf nie C________, God self het die woorde laat skryf. Oordeel maar self en kyk of jy die waarheid oor die hel en die poel van vuur glo soos dit in die Skifte voorkom en nie in jou eie gedagtes nie.
Wat sal jy sê as ek net die Woord aan jou voorhou en jy sê ek is ‘n valse profeet? Spreek jy nie teen die Woord self nie? Dit is baie gevaarlik om die teen die gees van God te laster want Sy Woord is Sy gees, C________. Dink maar mooi oor die volgende woorde uit die mond van Jesus self:
Dan gaan jy verder:
“JY WIL ENIGE TEKS LEES EN SOMMER NET BEWERINGE MAAK WAT ONWAAR IS. jY MOET NA DIE KONTEKS EN VERBAND VAN ENIGE VERS KYK.LEES DIE VOORAFGAANDE DEEL VAN DIE TEKS EN OOK DIE RES NA DIE TEKS OM DIE KONTEKS TE VERSTAAN.”
Waar kan jy my wys dat ek “net beweringe” maak wat ek nie met die Skrifte geverifieer word nie. Ek is baie versigtig om by elke sin van my die Skrifteks te plaas om dit wat ek sê te staaf. Maar jy sê ek moet die konteks lees. Ek stem saam met jou dat die konteks is baie belangrik. Maar wat is die konteks van die Skrifte – die historiese gebeure of die geestelike konteks? Ek dink dit is albei – nie net die fisiese nie. Dit klink vir my jy konsentreer net op die fisiese konteks. Aan die einde van die dag is dit tog die geestelike wat saak maak! Stem jy saam? Hier gee Paulus vir ons hoe die gees van God leer en hoe ons die konteks van enige woord van God moet verstaan om dit op ons eie lewens van toepassing te maak:
Wel daar staan dit wat die teoloë van die afvalliges net nie kan kleinkry nie. Hoe vergelyk mens geestelike met geestelike, C________? Hier is ‘n paar wenke – uit die Skrifte self – ek praat nie uit my self nie – ek gebruik die Skrifte soos die Skrifte self sê ek moet doen:
Wie verstaan God se openbaring? En hoe leer God hulle? “…..reël op reël, reël op reël, hier ‘n bietjie, daar ‘n bietjie.”
As jy mooi lees doen AL die Nuwe Testamentiese skrywers dieselfde waarvan jy my beskuldig C____________. Hulle gebruik “…..reël op reël, reël op reël, hier ‘n bietjie, daar ‘n bietjie” want die hele inhoud van die hele Skrif is die ware geestelike konteks van elke woord uit God se mond. Weereens hier is die bewys uit die Skrif:
Ek sal jou een voorbeeld noem wat jy my kan antwoord as jy so gelei word. Verduidelik vir my hoe Mattheus dit regkry om teks uit ‘n totale ander historiese konteks te neem, en dit toe te pas op sy eie konteks:
Mat 1:22-23 En dit het alles gebeur, sodat die woord vervul sou word wat die Here deur die profeet gespreek het: 23 Kyk, die maagd sal swanger word en ‘n seun baar, en hulle sal Hom Emmánuel noem, dit is, as dit vertaal word: God met ons.
Wat was die konteks van die profeet (Jesaja in die geval) toe hy die woorde gespreek het:
Die konteks in Jesaja was dat koning Agas vir ‘n teken gevra het wat hom sou oortuig om sy vyande aan te val.
Jes 7:11 Eis vir jou ‘n teken van die HERE jou God: sak diep af na die doderyk, of klim hoog op boontoe.
Waar kry Mattheus die idee om hierdie woorde links en regs aan te pas – hy kry dit by God self! Die konteks is totaal onvanpas as jy die moderne afvallige teoloë moet glo met hulle beperkte insigte oor die konteks van die hele Skrif. Jesus se woorde is vir die afvalliges onmoontlik om toe te pas in hul eie lewens in hierdie tyd:
Die hele Nuwe Testament is vol van die gedeeltes wat jou seker baie kwaad maak dat die skrywers nie jou reël gehoorsaam nie en ek kwoteer jou woorde (jammer vir die hoofletter – ek haal net jou woorde aan):
” jY [Mattheus…Markus…Lukas….Paulus….Johannes…..Petrus….Judas….] MOET NA DIE KONTEKS EN VERBAND VAN ENIGE VERS KYK.LEES DIE VOORAFGAANDE DEEL VAN DIE TEKS EN OOK DIE RES NA DIE TEKS OM DIE KONTEKS TE VERSTAAN.”
Ek hoop ek was van hulp C________. Soos ek reeds gesê het – as jy nie saamstem met die Skrifte nie, dan sal ek jou net ignoreer want dan het jy geen benul van die ware leer van Christus nie en ek moet dan net doen wat God se Woord aan my voorhou:
In die ware Christus